**Notat**

|  |  |
| --- | --- |
| Til:  | LOSAM |
| Kopi til: |  |
| Fra: | Eiendomsdirektør Frank Arntsen |
| Signatur: |   |

**Flytting av Fagområde vakt og service**

Fagområde vakt og service har ansvar for, og betjener NTNUs beredskapstelefon, lovpålagt vaktsentral, adgangskontrollanlegg, nøkkeladministrasjon og fysisk sikring. Fagområdet har oppgaver innenfor NTNUs sikkerhetsarbeid.

Fagområdet består av 54 medarbeidere på Gløshaugen og Dragvoll, hvorav 10 har fast arbeidsplass på dagtid. Utenfor ordinær arbeidstid utføres oppgavene i henhold til gjeldende turnus.

Arealet Vakt og service har i Sentralbygg 2 i dag er for lite, for dårlig tilrettelagt og lite funksjonelt for enhetens behov. Nytt areal for Vakt og service var inntil redefinering våren 2022, en del av NCS. Programmering er utført av Rambøll.

Underlagene fra forarbeidene i NCS ble lagt til grunn da arealbehovet ble innmeldt via arealkontakt og videre til utleieansvarlig internhusleie. Etter en totalvurdering sammen med øvrige innmeldte arealbehov fra andre enheter, ble Driftssentralen valgt, som den beste løsningen.

Ved å samlokalisere tre av fagområdene i Seksjon for vedlikehold eiendom, oppnås arealeffektivisering ved sambruk av fellesarealer.

Fagområdene Elektro, VVS og Vakt og service har alle oppgaver innenfor NTNUs totale beredskap. Medarbeidere jobber i turnus og i hjemmevaktordninger og har god nytte av å dele infrastruktur særlig utenfor ordinær arbeidstid.

Arealene i Sentralbygg 2 vil bli frigitt til arealbehov ved andre enheter så snart Vakt og service har flyttet ut.

Det vil bli gjennomført en grundig medvirkningsprosess med tre berørte fagområder; Vakt og service, VVS og Elektro. Tre verneombud og lokal tillitsvalgt NTL er allerede involvert og informasjon er gitt alle medarbeidere i berørte fagområdene.

Arbeidet med bygningsmessige tilpasninger starter når 2. etasje tømmes senest desember 2023.